Выдавецкія справы паступова наладжваліся. Бурмістр Якуб Бабіч перадаў яму пад друкарню памяшканне, што знаходзілася на вуліцы Вялікай. Калісьці гэта вуліца называлася Імбарнай, і на ёй знаходзіліся склады. Знайшліся і грошы. Частку сродкаў уклаў у новую справу сам Францыск Скарына, частку пазычыў брат Іван. Магчыма, штосьці пад працэнты даў віленскі радца Юрый Адвернік. Хутка ў Вільні загрукаў друкарскі станок.